title: 2013/334/ЕС: Решение на Съвета от 25 юни 2013 година относно позицията, която да бъде приета от името на Европейския съюз, в Съвместния комитет на ЕИП относно изменение на приложение XXI към Споразумението за ЕИП

text:
               28.6.2013

               BG

               Официален вестник на Европейския съюз

               L 177/27

         РЕШЕНИЕ НА СЪВЕТА
   от 25 юни 2013 година
   относно позицията, която да бъде приета от името на Европейския съюз, в Съвместния комитет на ЕИП относно изменение на приложение XXI към Споразумението за ЕИП
   (2013/334/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 338, параграф 1 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Споразумението за Европейското икономическо пространство (2) („Споразумение за ЕИП“) влезе в сила на 1 януари 1994 г.

               (2)

               В съответствие с член 98 от Споразумението за ЕИП Съвместният комитет на ЕИП може да реши да измени inter alia приложение XXI към него.

               (3)

               Приложение XXI към Споразумението за ЕИП съдържа специфични разпоредби, отнасящи се до статистиката.

               (4)

               Регламент (ЕС) № 70/2012 на Европейския парламент и на Съвета от 18 януари 2012 г. относно статистическите отчети във връзка с автомобилен превоз на товари (преработен текст) (3) трябва да се включи в Споразумението за ЕИП с някои адаптации за държавите от ЕАСТ, членуващи в ЕИП.

               (5)

               Регламент (ЕС) № 70/2012 отменя Регламент (ЕО) № 1172/98 на Съвета (4), който е включен в Споразумението за ЕИП и който следователно трябва да бъде отменен по Споразумението за ЕИП.

               (6)

               Поради това приложение XXI към Споразумението за ЕИП следва да бъде съответно изменено.

               (7)

               Позицията на Съюза в Съвместния комитет на ЕИП следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която следва да бъде приета от името на Европейския съюз в рамките на Съвместния комитет на ЕИП във връзка с предложеното изменение на приложение XXI към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 25 юни 2013 година.

            За Съвета

            Председател

         E. GILMORE

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      (3)  ОВ L 32, 3.2.2012 г., стр. 1.

      (4)  ОВ L 163, 6.6.1998 г., стр. 1.

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № …/…
      от
      за изменение на приложение XXI (Статистика) към Споразумението за ЕИП
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:

                  (1)

                  Регламент (ЕС) № 70/2012 на Европейския парламент и на Съвета от 18 януари 2012 г. относно статистическите отчети във връзка с автомобилен превоз на товари (преработен текст) (1) трябва да бъде включен в Споразумението за ЕИП.

                  (2)

                  Регламент (ЕС) № 70/2012 отменя Регламент (ЕО) № 1172/98 на Съвета (2), който е включен в Споразумението за ЕИП и който следователно трябва да бъде отменен по Споразумението за ЕИП.

                  (3)

                  Поради това приложение XXI към Споразумението за ЕИП следва да бъде съответно изменено,

            ПРИЕ НАСТОЯЩОТО РЕШЕНИЕ:
      Член 1
      Текстът на точка 7е (Регламент (ЕО) № 1172/98 на Съвета) от приложение XXI към Споразумението за ЕИП се заменя със следното:
      „32012 R 0070: Регламент (ЕС) № 70/2012 на Европейския парламент и на Съвета от 18 януари 2012 г. относно статистическите отчети във връзка с автомобилен превоз на товари (преработен текст) (ОВ L 32, 3.2.2012 г., стр. 1).
      За целите на настоящото Споразумение разпоредбите на Регламента се четат със следните адаптации:

                  а)

                  Настоящият регламент не се прилага за Исландия.

                  б)

                  Настоящият регламент не се прилага за Лихтенщайн, доколкото броят на регистрираните в Лихтенщайн товарни пътнопревозни средства, които извършват редовни пътнопревозни транспортни операции на територията на държавите — членки на ЕИП, не надвишава 400 превозни средства.

            За тази цел Лихтенщайн ежегодно, най-късно до края на април на годината, следваща тази, за която данните се отнасят, предоставя на Евростат броя на регистрираните в Лихтенщайн товарни пътнопревозни средства, които извършват редовни пътнопревозни транспортни операции на територията на държавите — членки на ЕИП. Под „редовно“ в този контекст се разбира напускането на пространството на митническия съюз между Швейцария и Лихтенщайн с местоназначение в ЕС повече от два пъти на месец.
      Веднага след като настоящият регламент започне да се прилага по отношение на Лихтенщайн, методът за събиране на данни се адаптира към структурните характеристики на пътния транспорт в тази страна, в съгласие с Евростат. По-специално, Лихтенщайн може да предава данни, които обхващат единствено превозните средства, извършващи редовни превозни пътнотранспортни операции на територията на държавите — членки на ЕИП.“
      Член 2
      Текстовете на Регламент (ЕС) № 70/2012 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на […] г., при условие че са внесени всички нотификации, предвидени в член 103, параграф 1 от Споразумението за ЕИП (3).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел

               За Съвместния комитет на ЕИП

               Председател

               Секретари на Съвместния комитет на ЕИП

         (1)  ОВ L 32, 3.2.2012 г., стр. 1.

         (2)  ОВ L 163, 6.6.1998 г., стр. 1.

         (3)  [Без отбелязани конституционни изисквания.] [С отбелязани конституционни изисквания.]


title: 2011/39/ЕС: Решение на Съвета от 18 януари 2011 година за назначаване на един член и двама заместник-членове от Австрия в Комитета на регионите

text:
               22.1.2011

               BG

               Официален вестник на Европейския съюз

               L 19/15

         РЕШЕНИЕ НА СЪВЕТА
   от 18 януари 2011 година
   за назначаване на един член и двама заместник-членове от Австрия в Комитета на регионите
   (2011/39/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Австрия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие Решение 2009/1014/ЕС и Решение 2010/29/ЕС за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г. (1)

               (2)

               След изтичането на мандата на г-н Franz VOVES се освободи едно място за член на Комитета на регионите.

               (3)

               След изтичането на мандата на г-н Hermann SCHÜTZENHÖFER и г-н Walter PRIOR се освободиха две места за заместник-членове на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2015 г.:

               а)

               за член:

                           —

                           д-р Christian BUCHMANN, Landesrat in der Steiermärkischen Landesregierung

                     и

               б)

               за заместник-членове:

                           —

                           г-жа Elisabeth GROSSMANN, Landesrätin in der Steiermärkischen Landesregierung

                           —

                           г-н Christian ILLEDITS, Abgeordneter zum Burgenländischen Landtag; Klubobmann der SPÖ-Fraktion.

         Член 2
   Настоящото решение поражда действие от деня на приемането му.

      Съставено в Брюксел на 18 януари 2011 година.

            За Съвета

            Председател

         Gy. MATOLCSY

      (1)  ОВ L 348, 29.12.2009 г., стр. 22 и ОВ L 12, 19.1.2010 г., стр. 11.


title: 2010/400/ЕС: Решение на представителите на правителствата на държавите-членки на Европейския съюз от 8 юли 2010 година за назначаване на съдии в Общия съд

text:
               20.7.2010

               BG

               Официален вестник на Европейския съюз

               L 186/29

         РЕШЕНИЕ НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ
   от 8 юли 2010 година
   за назначаване на съдии в Общия съд
   (2010/400/ЕС)
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ,
   като взеха предвид Договора за Европейския съюз, и по-специално член 19 от него,
   като взеха предвид Договора за функционирането на Европейския съюз, и по-специално членове 254 и 255 от него,
   като имат предвид, че:

               (1)

               Съгласно разпоредбите на договорите на всеки три години се извършва частична промяна на състава на Общия съд. За периода от 1 септември 2010 г. до 31 август 2016 г. в Общия съд трябваше да бъдат назначени 14 съдии.

               (2)

               На 23 юни 2010 г. Конференцията на представителите на правителствата на държавите-членки назначи в Общия съд десет съдии за посочения по-горе период (1).

               (3)

               За завършването на частичната промяна на състава на Общия съд правителствата на държавите-членки следва да назначат съдии и на оставащите четири места.

               (4)

               Правителствата на съответните държави-членки предложиха да бъде подновен мандатът на съдията в Общия съд г-н Ottó CZÚCZ и да бъде назначен г-н Marc van der WOUDE съответно. Комитетът, създаден с член 255 от Договора за функционирането на Европейския съюз, даде становище относно годността на тези двама кандидати да упражняват функциите на съдии в Общия съд. Въпреки че кандидатурата на г-н Ottó CZÚCZ бе оттеглена, правителството на съответната държава-членка неотдавна посочи, че предлага това лице за нов мандат като съдия в Общия съд.

               (5)

               Следователно следва да бъдат назначени двама съдии в Общия съд за периода от 1 септември 2010 г. до 31 август 2016 г., като назначаването на съдии на останалите две свободни места ще се осъществи на по-късен етап,

         ПРИЕХА НАСТОЯЩОТО РЕШЕНИЕ:
   Член 1
   Г-н Ottó CZÚCZ и г-н Marc van der WOUDE се назначават за съдии в Общия съд за периода от 1 септември 2010 г. до 31 август 2016 г.
   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 8 юли 2010 година.

            За Съвета

            Председател

         J. DE RUYT

      (1)  Решение на представителите на правителствата на държавите-членки на Европейския съюз от 23 юни 2010 г. за назначаване на съдии в Общия съд (ОВ L 163, 30.6.2010 г., стр. 41).


title: Решение № 1351/2013/ЕС на Европейския парламент и на Съвета от 11 декември 2013 година за предоставяне на макрофинансова помощ на Хашемитското кралство Йордания

text:
               18.12.2013

               BG

               Официален вестник на Европейския съюз

               L 341/4

         РЕШЕНИЕ № 1351/2013/ЕС НА ЕВРОПЕЙСКИЯ ПАРЛАМЕНТ И НА СЪВЕТА
   от 11 декември 2013 година
   за предоставяне на макрофинансова помощ на Хашемитското кралство Йордания
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 212 от него,
   като взеха предвид предложението на Европейската комисия,
   след предаване на проекта на законодателния акт на националните парламенти,
   в съответствие с обикновената законодателна процедура (1),
   като имат предвид, че:

               (1)

               Отношенията между Европейския съюз (наричан по-долу „Съюзът“) и Хашемитското кралство Йордания (наричано по-долу „Йордания“) се развиват в рамките на Европейската политика за съседство (ЕПС). Евро-средиземноморското споразумение за асоцииране между Европейските общности и техните държави членки, от една страна, и Йордания, от друга страна (2) (наричано по-нататък „споразумението за асоцииране между ЕС и Йордания“), влезе в сила на 1 май 2002 г. Двустранен политически диалог и икономическо сътрудничество се развиват и в рамките на плановете за действие по ЕПС, последният от които обхваща периода 2010 — 2015 г. През 2010 г. Съюзът предостави на Йордания „статут на напреднало партньорство“, което предполага по-широки области на сътрудничество между двете страни. През 2013 г. споразумението за асоцииране между ЕС и Йордания беше допълнено от Рамково споразумение между Съюза и Йордания относно общите принципи на участие на Йордания в програми на Съюза, с което се доразвива сътрудничеството между Съюза и Йордания.

               (2)

               Йорданската икономика е значително засегната от вътрешни събития, свързани със събитията в Южното Средиземноморие след края на 2010 г., известни като „Арабската пролет“, и от текущите регионални размирици, по-специално в съседните държави Египет и Сирия. По-специално силният приток на бежанци от Сирия, търсещи убежище в Йордания, оказва сериозно въздействие върху икономиката на Йордания. В контекста на твърде влошената икономическа среда в световен мащаб многократните смущения в доставките на природен газ от Египет, които са принудили Йордания да замести вноса на газ от Египет с по-скъпи горива за производството на електроенергия, както и значителните финансови средства, необходими за оказването на хуманитарна помощ на бежанците от Сирия, които се намират на територията на Йордания, доведоха до съществен външен и бюджетен недостиг на финансиране.

               (3)

               От началото на Арабската пролет насам Съюзът нееднократно заявява подкрепата си за Йордания в процеса на икономически и политически реформи в държавата. Този ангажимент бе отново потвърден през декември 2012 г. в заключенията от 10-ата среща на Съвета за асоцииране между Съюза и Йордания.

               (4)

               Географското положение на Йордания я определя като стратегическа държава за стабилността и сигурността в Близкия изток, но също така я превръща и в държава, особено уязвима към външни сътресения, едновременно в политически и в икономически аспект. Следователно е важно да се окаже адекватна подкрепа на Йордания и да се задълбочи политическият и икономическият диалог между Съюза и Йордания.

               (5)

               Йордания предприе поредица от политически реформи, водещи на първо място до приемането от парламента на Йордания през септември 2011 г. на над 40 изменения на конституцията, което представлява значителна стъпка към напълно действаща демократична система. Политическата и икономическата подкрепа на Съюза за процеса на реформа в Йордания е в съответствие с политиката на Съюза по отношение на региона на Южното Средиземноморие, уредена в контекста на ЕПС.

               (6)

               В съответствие със съвместната декларация на Европейския парламент и на Съвета, приета заедно с Решение № 778/2013/ЕС на Европейския парламент и на Съвета (3), макрофинансовата помощ от Съюза следва да е извънреден финансов инструмент на необвързана и непосочена подкрепа за платежния баланс, насочена към възстановяване на устойчивото външно финансиране на държавата бенефициер, и да подпомага прилагането на политическа програма, съдържаща строги мерки за коригиране и структурни реформи, предназначени да подобрят положението на платежния баланс, в частност през програмния период, както и да укрепва прилагането на съответните споразумения и програми със Съюза.

               (7)

               През август 2012 г. властите на Йордания и Международният валутен фонд (МВФ) договориха тригодишно стендбай споразумение („програма на МВФ“) за 1 364 милиона специални права на тираж (СПТ) като непредпазна мярка в подкрепа на йорданската икономическа програма за приспособяване и реформи. Целите на програмата на МВФ съответстват на целта на макрофинансовата помощ от Съюза, а именно облекчаване на краткосрочни затруднения на платежния баланс, и на прилагането на строги мерки за коригиране, съответстващи на същата цел.

               (8)

               Съюзът е предоставил 293 милиона евро под формата на безвъзмездни средства за периода 2011 — 2013 г. по неговата редовна програма за сътрудничество в подкрепа на йорданската програма за политическа и икономическа реформа. В допълнение 70 милиона евро бяха отпуснати на Йордания през 2012 г. в рамките на програмата „Подкрепа за партньорство, реформи и приобщаващ растеж“ (SPRING), както и 10 милиона евро хуманитарна помощ от Съюза за подпомагане на сирийски бежанци.

               (9)

               През декември 2012 г. Йордания поиска макрофинансова помощ от Съюза с оглед на влошаващото се икономическо положение и на перспективите.

               (10)

               Тъй като Йордания е държава, участваща в ЕПС, тя следва да бъде считана за отговаряща на условията за получаване на макрофинансова помощ от Съюза.

               (11)

               Като се има предвид, че все още е налице значителен остатъчен недостиг на външно финансиране в платежния баланс на Йордания над средствата, предоставени от МВФ и други многостранни институции, въпреки изпълнението от Йордания на строги програми за икономическа стабилизация и реформи, и предвид уязвимостта на външния платежен баланс на държавата към външни сътресения, което изисква поддържане на валутните резерви на подходящо равнище, макрофинансовата помощ от страна на Съюза, която трябва да бъде предоставена на Йордания („макрофинансова помощ от Съюза“), при настоящите извънредни обстоятелства се счита за подходящ отговор на искането на Йордания за подкрепа на икономическата стабилизация заедно с програмата на МВФ. Макрофинансовата помощ от страна на Съюза подпомага икономическата стабилизация и програмата за структурни реформи на Йордания, като допълва средствата, предоставени в рамките на финансовото споразумение с МВФ.

               (12)

               Макрофинансовата помощ от Съюза следва да е насочена към подпомагане на възстановяването на устойчиво външно финансиране за Йордания, а оттук и подпомагане на нейното икономическо и социално развитие.

               (13)

               Определянето на размера на макрофинансовата помощ от Съюза се основава на подробна количествена оценка на остатъчните нужди на Йордания от външно финансиране и взема предвид капацитета ѝ да се финансира със собствени средства, и по-конкретно международните резерви, с които разполага. Макрофинансовата помощ от Съюза следва да допълва програмите и средствата, осигурени от МВФ и Световната банка. При определянето на размера на помощта се отчитат очакваният финансов принос от многостранни донори и нуждата да се осигури справедливо разпределение на тежестта между Съюза и други донори, както и предварително съществуващото разпределение на другите инструменти на Съюза за външно финансиране в Йордания и добавената стойност на цялостното участие на Съюза.

               (14)

               Комисията следва да гарантира, че макрофинансовата помощ от Съюза съответства в правно отношение и по същество на основните принципи, целите и мерките, предприети в различните области на външната дейност и в рамките на други съответни политики на Съюза.

               (15)

               Макрофинансовата помощ от страна на Съюза следва да подкрепя външната политика на Съюза по отношение на Йордания. Службите на Комисията и Европейската служба за външна дейност следва да работят в тясно сътрудничество през цялото времетраене на операцията за макрофинансова помощ, за да координират външната политика на Съюза и да гарантират нейната последователност.

               (16)

               Макрофинансовата помощ от Съюза следва да подкрепя ангажимента на Йордания за общи ценности със Съюза, включително демокрация, правова държава, добро управление, зачитане на правата на човека, устойчиво развитие и намаляване на бедността, както и нейния ангажимент по отношение на принципите за отворена и справедлива търговия, основана на правила.

               (17)

               Предварително условие за предоставянето на макрофинансова помощ от Съюза следва да е съблюдаването от Йордания на ефективни демократични механизми, включително многопартийна парламентарна система и правова държава, и осигуряването на гаранции за зачитането на правата на човека. Освен това конкретните цели на макрофинансовата помощ от страна на Съюза следва да подобряват ефикасността, прозрачността и отчетността на системите за управление на публичните финанси в Йордания и да насърчават структурните реформи, насочени към подкрепа за устойчив и приобщаващ растеж, създаване на работни места и фискална консолидация. Комисията следва редовно да наблюдава както спазването на предварителното условие, така и постигането на тези цели.

               (18)

               С оглед осигуряване ефикасната защита на финансовите интереси на Съюза, свързани с макрофинансовата помощ от Съюза, Йордания следва да предприеме подходящи мерки относно предотвратяването и борбата с измамите, корупцията и всякакви други нередности във връзка с помощта. Освен това следва да се предвиди извършването на проверки от страна на Комисията и на одити от страна на Сметната палата.

               (19)

               Отпускането на макрофинансова помощ от Съюза не засяга правомощията на Европейския парламент и на Съвета.

               (20)

               Размерът на средствата, необходими за макрофинансова помощ, следва да съответства на бюджетните кредити, предвидени в многогодишната финансова рамка.

               (21)

               Макрофинансовата помощ от Съюза следва да бъде управлявана от Комисията. За да се гарантира, че Европейският парламент и Съветът могат да следят изпълнението на настоящото решение, Комисията следва редовно да ги информира за развитието по отношение на помощта и да им предоставя съответните документи.

               (22)

               С цел гарантиране на еднакви условия за изпълнението на настоящото решение, на Комисията следва да се предоставят изпълнителни правомощия. Тези правомощия следва да бъдат упражнявани в съответствие с разпоредбите на Регламент (ЕС) № 182/2011 на Европейския парламент и на Съвета (4).

               (23)

               Макрофинансовата помощ от Съюза следва да бъде обвързана с условия на икономическата политика, които ще бъдат определени в Меморандума за разбирателство. За да се осигурят еднакви условия на изпълнение, както и за по-голяма ефикасност, на Комисията следва да бъде предоставено правомощието да договори такива условия с йорданските органи под надзора на Комитета на представители на държавите членки в съответствие с Регламент (ЕС) № 182/2011. Съгласно този регламент процедурата по консултиране следва по принцип да се прилага за всички случаи с изключение на предвидените в регламента. Като се има предвид потенциално важният ефект на помощта, която превишава 90 милиона евро, е уместно за операциите над този праг да се използва процедурата по разглеждане. Предвид размера на макрофинансовата помощ от Съюза за Йордания процедурата по разглеждане следва да се прилага за приемането на Меморандума за разбирателство и за намаляване, спиране или отмяна на помощта,

         ПРИЕХА НАСТОЯЩОТО РЕШЕНИЕ:
   Член 1
   1.   Съюзът предоставя на Йордания макрофинансова помощ („макрофинансова помощ от Съюза“) с максимален размер 180 милиона евро с цел подпомагане на икономическото стабилизиране и реформите в Йордания. Помощта се отпуска на Йордания като принос за покриване на нуждите на платежния баланс, определени в програмата на МВФ.
   2.   Пълният размер на макрофинансовата помощ от Съюза се предоставя на Йордания под формата на заеми. Комисията е оправомощена от името на Съюза да заема необходимите средства от капиталовите пазари или от финансовите институции и от своя страна да ги отпуска като заем на Йордания. Максималният срок до падежа на заемите не трябва да надхвърля 15 години.
   3.   Отпускането на макрофинансова помощ от страна на Съюза се управлява от Комисията по начин, който е в съответствие със споразуменията или договореностите между МВФ и Йордания и с ключовите принципи и цели на икономическата реформа, заложени в споразумението за асоцииране между ЕС и Йордания, както и в Плана за действие ЕС—Йордания за периода 2010 — 2015 г., съгласуван в съответствие с ЕПС. Комисията осведомява редовно Европейския парламент и Съвета за развитието във връзка с макрофинансовата помощ от Съюза, включително плащанията, и предоставя своевременно на тези институции съответните документи.
   4.   Макрофинансовата помощ от Съюза се предоставя за срок от две години, считано от първия ден след влизането в сила на Меморандума за разбирателство, посочен в член 3, параграф 1.
   5.   Ако финансовите нужди на Йордания намалеят съществено през периода на отпускане на макрофинансовата помощ от Съюза в сравнение с първоначалните прогнози, като действа в съответствие с процедурата по разглеждане, посочена в член 7, параграф 2, Комисията намалява размера на помощта, временно я спира или я отменя.
   Член 2
   Предварително условие за предоставянето на макрофинансова помощ от Съюза е съблюдаването от Йордания на ефективни демократични механизми, включително многопартийна парламентарна система и правова държава, и осигуряването на гаранции за зачитането на правата на човека. Комисията следи изпълнението на това предварително условие през целия цикъл на макрофинансовата помощ от Съюза. Настоящият член се прилага в съответствие с Решение 2010/427/ЕС на Съвета (5).
   Член 3
   1.   В съответствие с посочената в член 7, параграф 2 процедура по разглеждане Комисията договаря с властите на Йордания ясно определени условия на икономическата политика и финансови условия, като акцентът се поставя на структурните реформи и солидните публични финанси, от които зависи макрофинансовата помощ от страна на Съюза и които да бъдат установени в Меморандума за разбирателство („Меморандум за разбирателство“). Меморандумът за разбирателство съдържа график за изпълнение на тези условия. Условията на икономическата политика и финансовите условия, определени в Меморандума за разбирателство, съответстват на споразуменията или договореностите, посочени в член 1, параграф 3, включително програмите за макроикономически корекции и структурни реформи, изпълнявани от Йордания с подкрепата на МВФ.
   2.   С тези условия се цели повишаване на ефикасността, прозрачността и отчетността на системите за управление на публичните финанси в Йордания, включително по отношение на използването на макрофинансовата помощ от Съюза. Напредъкът по взаимното отваряне на пазарите, развиването на справедлива търговия, основана на правила, и други приоритети в рамките на външната политика на Съюза също се вземат надлежно предвид при определянето на мерки на политиката. Комисията редовно следи постигнатия при осъществяването на тези цели напредък.
   3.   Подробните финансови условия на макрофинансовата помощ на Съюза се определят в споразумение за заем, което се съгласува между Комисията и йорданските власти.
   4.   Комисията редовно проверява дали продължават да се спазват условията по член 4, параграф 3, включително дали икономическите политики на Йордания са в съответствие с целите на макрофинансовата помощ от страна на Съюза. В този процес Комисията си сътрудничи тясно с МВФ и Световната банка, а когато е необходимо, и с Европейския парламент и Съвета.
   Член 4
   1.   При спазване на условията в параграф 3 Комисията предоставя макрофинансовата помощ от страна на Съюза на два транша по заема. Размерът на всеки транш се определя в Меморандума за разбирателство.
   2.   Сумите на предоставената от Съюза макрофинансова помощ се отпускат, когато това е необходимо, в съответствие с Регламент (ЕО, Евратом) № 480/2009 (6).
   3.   Комисията решава относно изплащането на траншовете, при условие че е спазено всяко едно от следните условия:

               а)

               предварителното условие по член 2;

               б)

               има трайни задоволителни резултати при изпълнението на политическа програма, съдържаща строги мерки за коригиране и структурни реформи, подпомогната от споразумение за кредит с МВФ като непредпазна мярка; и

               в)

               изпълнение, в определен срок, на икономическата политика и финансовите условия, съгласувани в Меморандума за разбирателство.

         Изплащането на втория транш се извършва не по-рано от три месеца след изплащането на първия транш.
   4.   Ако условията по параграф 3 не са изпълнени, Комисията временно спира или отменя изплащането на макрофинансовата помощ от Съюза. В такъв случай тя информира Европейския парламент и Съвета за причините за това спиране или отмяна.
   5.   Макрофинансовата помощ от Съюза се изплаща на Централната банка на Йордания. В зависимост от разпоредбите, които предстои да бъдат съгласувани в Меморандума за разбирателство, включително потвърждение на остатъчните нужди от бюджетно финансиране, финансовите средства от Съюза може да бъдат преведени на йорданското Министерство на финансите като краен получател.
   Член 5
   1.   Операциите по получаване и отпускане на заеми, свързани с макрофинансовата помощ от страна на Съюза, се извършват в евро, с един и същ вальор и не ангажират Съюза с преобразуване на падежи, нито го излагат на валутни или лихвени рискове или на други търговски рискове.
   2.   Ако обстоятелствата позволяват и при искане от страна на Йордания, Комисията може да предприеме необходимите стъпки, за да гарантира, че в условията на заема е включена клауза за преждевременното му погасяване, съпроводена от съответната клауза в условията на операциите по получаване на заем.
   3.   Ако обстоятелствата позволяват подобряване на лихвената ставка по заема и по искане на Йордания, Комисията може да реши да рефинансира изцяло или отчасти първоначалните заеми или да преструктурира съответните финансови условия. Операциите по рефинансиране или преструктуриране се извършват в съответствие с параграфи 1 и 4 и не водят до удължаване на падежа на съответните заеми или до увеличаване на неизплатената главница към датата на рефинансиране или преструктуриране.
   4.   Всички разходи на Съюза във връзка с операциите по получаване и предоставяне на заеми по настоящото решение са за сметка на Йордания.
   5.   Комисията информира Европейския парламент и Съвета за развитието на операциите, посочени в параграфи 2 и 3.
   Член 6
   1.   Макрофинансовата помощ от Съюза се предоставя в съответствие с Регламент (ЕС, Евратом) № 966/2012 на Европейския парламент и на Съвета (7) и Делегиран регламент (ЕС) № 1268/2012 на Комисията (8).
   2.   Усвояването на макрофинансовата помощ от Съюза се ръководи чрез пряко управление.
   3.   Меморандумът за разбирателство и Споразумението за заем, подлежащи на съгласуване с йорданските власти, съдържат разпоредби, които:

               а)

               гарантират, че Йордания извършва редовни проверки за правилното използване на финансирането от бюджета на Съюза, предприема съответните мерки за предотвратяване на нередности и измами и ако е необходимо, предприема правни действия за събирането на средствата, предоставени съгласно настоящото решение, които са били незаконно присвоени;

               б)

               осигуряват защитата на финансовите интереси на Съюза, по-конкретно като се предвиждат конкретни мерки във връзка с предотвратяването и борбата с измамите, корупцията и всички други нередности, засягащи макрофинансовата помощ от Съюза, в съответствие с Регламент (ЕО, Евратом) № 2988/95 на Съвета (9), Регламент (ЕО, Евратом) № 2185/96 на Съвета (10) и Регламент (ЕС, Евратом) № 883/2013 на Европейския парламент и на Съвета (11);

               в)

               упълномощават изрично Комисията, включително Европейската служба за борба с измамите или нейните представители, да провеждат проверки, включително проверки на място и инспекции;

               г)

               упълномощават изрично Комисията и Сметната палата да правят одити по време на срока на предоставяне на макрофинансовата помощ от Съюза и след него, включително одити на документи и одити на място, напр. оперативни оценки;

               д)

               гарантират, че Съюзът има право на предсрочно пълно изплащане на заема, ако бъде установено, че във връзка с управлението на макрофинансовата помощ от Съюза Йордания е участвала в измама или корупция, или друга незаконна дейност, която е в ущърб на финансовите интереси на Съюза.

         4.   По време на усвояването на макрофинансовата помощ от страна на Съюза Комисията следи чрез оперативни оценки за надеждността на финансовите правила, административните процедури и механизмите за вътрешен и външен контрол в Йордания, които са от значение за помощта, както и за спазването от страна на Йордания на договорения график.
   Член 7
   1.   Комисията се подпомага от комитет. Този комитет е комитет по смисъла на Регламент (ЕС) № 182/2011.
   2.   При позоваване на настоящия параграф се прилага член 5 от Регламент (ЕС) № 182/2011.
   Член 8
   1.   До 30 юни всяка година Комисията представя на Европейския парламент и на Съвета доклад относно изпълнението на настоящото решение през предходната година, включващ оценка на изпълнението. В доклада:

               а)

               се разглежда напредъкът при усвояването на макрофинансовата помощ от Съюза;

               б)

               се прави оценка на икономическото състояние и на перспективите пред Йордания, както и на напредъка при изпълнението на политическите мерки, посочени в член 3, параграф 1;

               в)

               се посочва връзката между условията на икономическата политика, определени в Меморандума за разбирателство, текущите икономически и бюджетни показатели на Йордания и решенията на Комисията за изплащане на траншовете по макрофинансовата помощ от страна на Съюза.

         2.   Не по-късно от две години след изтичането на срока за предоставяне на помощта, посочен в член 1, параграф 4, Комисията предоставя на Европейския парламент и на Съвета доклад за последваща оценка на резултатите и ефикасността на предоставената макрофинансова помощ от Съюза и на степента, до която тя е допринесла за постигане на целите на помощта.
   Член 9
   Настоящото решение влиза в сила на третия ден след публикуването му в Официален вестник на Европейския съюз.

      Съставено в Страсбург на 11 декември 2013 година.

            За Европейския парламент

            Председател

         M. SCHULZ

            За Съвета

            Председател

         V. LEŠKEVIČIUS

      (1)  Позиция на Европейския парламент от 20 ноември 2013 г. (все още непубликувана в Официален вестник) и решение на Съвета от 5 декември 2013 г.

      (2)  Евро-средиземноморско споразумение за асоцииране между Европейските общности и техните държави членки, от една страна, и Хашемитското кралство Йордания, от друга страна (ОВ L 129, 15.5.2002 г., стр. 3).

      (3)  Решение № 778/2013/ЕС на Европейския парламент и на Съвета от 12 август 2013 г. за предоставяне на допълнителна макрофинансова помощ на Грузия (ОВ L 218, 14.8.2013 г., стр. 15).

      (4)  Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).

      (5)  Решение 2010/427/ЕС на Съвета от 26 юли 2010 г. за определяне на организацията и функционирането на Европейската служба за външна дейност (ОВ L 201, 3.8.2010 г., стр. 30).

      (6)  Регламент (ЕО, Евратом) № 480/2009 на Съвета от 25 май 2009 г. относно създаване на Гаранционен фонд за външни дейности (ОВ L 145, 10.6.2009 г., стр. 10).

      (7)  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).

      (8)  Делегиран регламент (ЕС) № 1268/2012 на Комисията от 29 октомври 2012 г. относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза (ОВ L 362, 31.12.2012 г., стр. 1).

      (9)  Регламент (ЕО, Евратом) № 2988/95 на Съвета от 18 декември 1995 г. относно защитата на финансовите интереси на Европейските общности (ОВ L 312, 23.12.1995 г., стр. 1).

      (10)  Регламент (Евратом, ЕО) № 2185/96 на Съвета от 11 ноември 1996 г. относно контрола и проверките на място, извършвани от Комисията за защита на финансовите интереси на Европейските общности срещу измами и други нередности (ОВ L 292, 15.11.1996 г., стр. 2).

      (11)  Регламент (ЕС, Евратом) № 883/2013 на Европейския парламент и на Съвета от 11 септември 2013 г. относно разследванията, провеждани от Европейската служба за борба с измамите (OLAF), и за отмяна на Регламент (ЕО) № 1073/1999 на Европейския парламент и на Съвета и Регламент (Евратом) № 1074/1999 на Съвета (ОВ L 248, 18.9.2013 г., стр. 1).


title: Решение на Съвета от 15 юли 2003 година относно статистическите данни, които се използват за коригиране на алгоритъма за записване на капитала на Европейската централна банка

text:
Важна правна забележка

|

32003D0517

Официален вестник n° L 181 , 19/07/2003 стр. 0043 - 0044 специално чешко издание глава 01 том 04 стр. 411  - 412 специално испанско издание глава 01 том 04 стр. 411  - 412 специално унгарско издание глава 01 том 04 стр. 411  - 412 специално литвийско издание глава 01 том 04 стр. 411  - 412 LV.ES глава 01 том 04 стр. 411  - 412 MT.ES глава 01 том 04 стр. 411  - 412 PL.ES глава 01 том 04 стр. 411  - 412 SK.ES глава 01 том 04 стр. 411  - 412 специално словенско издание глава 01 том 04 стр. 411  - 412

		20030715Решение на Съветаот 15 юли 2003 годинаотносно статистическите данни, които се използват за коригиране на алгоритъма за записване на капитала на Европейската централна банка(2003/517/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 107, параграф 6 от него и член 29.2 от Протокола за Устава на Европейската система на централните банки (ЕСЦБ) и на Европейската централна банка (ЕЦБ), приложен към него (наричан по-долу "Уставът"),като взе предвид предложението на Комисията [1],като взе предвид становището на Европейския парламент [2],като взе предвид становището на Европейската централна банка [3],като има предвид, че:(1) Съгласно Решение 98/382/ЕО [4] Съветът прие правила за статистическите данни, които се използват при определянето на първоначалния алгоритъм за записване на капитала на ЕЦБ.(2) Съгласно член 29.3 от Устава теглата на националните централни банки в алгоритъма за записване на капитала на ЕЦБ трябва да се коригират на всеки пет години.(3) След като една или повече страни станат държави-членки на Европейския съюз, техните национални централни банки ще станат членове на Европейската система от централни банки (ЕСЦБ) и ще запишат участие в капитала на ЕЦБ. Теглата на националните централни банки в алгоритъма за записване на капитала на ЕЦБ трябва да бъде съответно коригирани.(4) Необходимо е да се установят правила за предоставяне на статистически данни, които се използват за коригиране на теглата на националните централни банки в алгоритъма за записване на капитала на ЕЦБ.(5) Следва да се определят естеството и източниците на данните, които се използват, както и методът за изчисляване на тежестта на националните централни банки в алгоритъма за записване на капитала на ЕЦБ.(6) Регламент (ЕО) № 2223/96 на Съвета от 25 юни 1996 г. относно Европейската система от национални и регионални сметки в Общността [5] осигурява методология за общите стандарти, определения, класификации и счетоводни правила, които са предназначени да бъдат използвани за съставяне на сметки и таблици на сравнителна база за целите на Общността, както и програма за предаване за целите на Общността на точно определени дати на отчетите и таблиците, съставени в съответствие с посочения регламент. Посоченият регламент взема под внимание най-новите стандарти и разработки в статистическата методология, следователно определенията в него следва да се използват за целите на настоящото решение.(7) Тъй като алгоритъмът за записване на капитала на ЕЦБ определя съответното участие на националните централни банки в капитала на ЕЦБ и в общите валутни резерви, както и претеглянето на техния глас при гласуването в Управителния съвет на ЕЦБ относно решения, които се вземат с претегляне на гласовете (в съответствие с член 10.3 от Устава), а също и разпределението между тях на паричния приход на ЕСЦБ, е важно пресмятането на тяхното тегло в алгоритъма да се извърши точно. Следователно Комисията следва да консултира съответните комитети относно данните за населението и брутния вътрешен продукт по текущи пазарни цени,РЕШИ:Член 1ПредметСтатистическите данни, които се използват за коригиране на теглата на националните централни банки в алгоритъма за записване на капитала на Европейската централна банка (ЕЦБ) се предоставят от Комисията в съответствие с правилата, установени в настоящото решение.Член 2Население1. "Население" означава цялото население, както е определено в Регламент (ЕО) № 2223/96 като усреднена величина за годината и закръглена към хиляда души.2. С цел коригиране на теглата присвоени на националните централни банки в съответствие с член 29.3 от Устава, данните за населението се вземат за предпоследната година, предшестваща годината, в която се коригира алгоритъмът.Член 3Брутен вътрешен продукт по текущи пазарни цени1. "Брутен вътрешен продукт по пазарни цени" означава брутния вътрешен продукт по текущи пазарни цени, както е определен в Регламент (ЕО) № 2223/96 за календарна година и изразен в национална валута с възможно най-голяма точност, което би позволило определянето на дяловете с необходимата точност.2. С цел коригиране на теглата присвоени на националните централни банки в съответствие с член 29.3 от Устава, данните за брутния вътрешен продукт по текущи пазарни цени се взимат за петте години, предшестващи предпоследната година преди годината, в която се коригира алгоритъмът.Член 4Обменни курсове1. Годишният обменен курс за изразяване на брутния вътрешен продукт по пазарни цени е средноаритметичното от дневните обменни курсове за всички работни дни за една календарна година.2. Дневните обменни курсове са референтните курсове за екю преди 1999 г., определени от Комисията. Те ще бъдат референтните курсове за еурото след 1999 г., както са определени от ЕЦБ.Член 5Изчисление и точност1. Делът на дадена държава-членка в населението на Общността е нейният дял в общия сбор от населението на държавите-членки, изразен като процент.2. Делът на дадена държава-членка в брутния вътрешен продукт по текущи пазарни цени на Общността е нейният дял в сумата от БВП по текущи пазарни цени на държавите-членки за пет години, изразен като процент.3. Теглото на дадена национална централна банка в алгоритъма за записване на капитала на ЕЦБ е средноаритметичното от дяловете на държавите-членки в населението и в БВП по текущи пазарни цени на Общността.4. На различните етапи от изчислението се използват достатъчно знаци след десетичната запетая, за да се гарантира тяхната точност. Теглото на националните централни банки в алгоритъма за записване на капитала на ЕЦБ се изразява с до четири знака след десетичната запетая.Член 6Информация за комитетитеЩо се отнася до данните за населението, Комисията информира Статистическия програмен комитет, създаден съгласно член 1 от Решение 89/382/ЕИО, Евратом на Съвета от 19 юни 1989 г. за създаване на Статистически програмен комитет на Европейските общности [6].По отношение на данните за БВП по текущи пазарни цени Комисията информира комитета, създаден съгласно член 6 от Директива 89/130/ЕИО, Евратом на Съвета от 13 февруари 1989 г. за хармонизиране на съставянето на брутния национален продукт по пазарни цени [7].Член 7Нови държави-членкиСлед като една или повече страни са станали държави-членки и съответните им национални централни банки са станали част от ЕСЦБ, референтните периоди, които трябва да бъдат използвани за статистически данни за населението и брутния вътрешен продукт по текущи пазарни цени са идентични с тези, приложени при коригирането за последния петгодишен период, както е определено в членове 29.1 и 29.3 от Устава.Член 8Предоставяне на данниДанните за населението, брутния вътрешен продукт по текущи пазарни цени и годишните обменни курсове, посочени в настоящото решение, се предоставят от Комисията на ЕЦБ за всички държави-членки поотделно не по-късно от два месеца преди датата, на която поражда действие корекцията на теглата на националните централни банки в алгоритъма за записване на капитала на ЕЦБ.Съставено в Брюксел на 15 юли 2003 година.За СъветаПредседателG. Tremonti[1] Предложение от 14 март 2003 г. (все още непубликувано в Официален вестник).[2] Становище от 3 юли 2003 г. (все още непубликувано в Официален вестник).[3] ОВ С 102, 29.4.2003 г., стр. 11.[4] ОВ L 171, 17.6.1998 г., стр. 33.[5] ОВ L 310, 30.11.1996 г., стр. 1. Регламент, последно изменен с Регламент (ЕО) № 359/2002 на Европейския парламент и на Съвета (ОВ L 58, 28.2.2002 г., стр. 1).[6] ОВ L 181, 28.6.1989 г., стр. 47.[7] ОВ L 49, 21.2.1989 г., стр. 26.--------------------------------------------------


title: 2010/515/ЕС: Решение на Европейския парламент от 5 май 2010 година относно приключването на сметките на Европейската агенция за възстановяване за финансовата 2008 година

text:
               25.9.2010

               BG

               Официален вестник на Европейския съюз

               L 252/135

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно приключването на сметките на Европейската агенция за възстановяване за финансовата 2008 година
   (2010/515/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция за възстановяване за финансовата 2008 година,
   като взе предвид доклада на Сметната палата относно годишните отчети на Европейската агенция за възстановяване за финансовата 2008 година, придружен от отговорите на Агенцията (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 2667/2000 на Съвета от 5 декември 2000 г. относно Европейската агенция за възстановяване (3), и по-специално член 8 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол (A7-0072/2010),

               1.

               Одобрява приключването на сметките на Европейската агенция за възстановяване за финансовата 2008 година.

               2.

               Възлага на своя председател да предаде настоящото решение на директора на Европейската агенция за възстановяване, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 304, 15.12.2009 г., стр. 43.

      (2)  ОВ L 248, 16.9.2002 г., стр. 1.

      (3)  ОВ L 306, 7.12.2000 г., стр. 7.

      (4)  ОВ L 357, 31.12.2002 г., стр. 72.